Diari Oficial de la Generalitat Valenciana


Sumari del DOGV 4281, del 28-06-2002 (2002/6585)

Informació pública de l'aprovació definitiva del projecte de reparcel·lació del carrer de València i el carrer de la Senda del Carme de Náquera.
------------------------------------------------------------------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6585


Organisme emissor
:   Ajuntament de Nàquera

Tipus de document
:   Anunci

Informació pública de l'aprovació definitiva del projecte de reparcel·lació del carrer de València i el carrer de la Senda del Carme de Náquera. [2002/F6585]
  
El Ple de l'ajuntament, en la sessió de data 16 de maig de 2002, va adoptar l'acord que té la part dispositiva següent:
  
Expedient: 32/2001. Aprovació definitiva del projecte de reparcel·lació del carrer de València i el carrer de la Senda del Carme de Náquera.
  
Primer. Estimar en la seua totalitat el recurs de reposició interposat el 26 de març de 2002 pel senyor José Pascual Burguete contra l'acord plenari de l'Ajuntament de Náquera de 26 de febrer de 2002, per les raons exposades en la part expositiva.
  
Segon. Anul·lar l'acord plenari de l'Ajuntament de Náquera, de 26 de febrer de 2002, per ser contrari a dret, al no haver-se respectat el procediment previst en la legislació urbanística, de conformitat amb el que ha recorregut el senyor José Pascual Burguete.
  
Tercer. Retrotraure les actuacions del procediment reparcel·latori de la unitat d'execució número 1 de l'actuació integrada del carrer de València-Senda del Carme al moment en què els propietaris afectats han presentat les al·legacions requerides en els diversos moments d'informació pública prevists pel procediment i concedits per l'ajuntament, i en concret les al·legacions realitzades pel senyor José Pascual Burguete el 14 de novembre de 2001 i el 27 de febrer de 2002.
  
Quart. Contestar les al·legacions realitzades, estimant-les o desestimant-les en el sentit següent, d'acord amb l'informe tècnic que antecedix.
  
Cinqué. Aprovar definitivament el projecte de reparcel·lació de la unitat d'execució número 1, carrer de València-Senda del Carme, amb les modificacions aportades al projecte de reparcel·lació que, juntament amb este informe, s'adjunta com a conseqüència de les noves informacions obtingudes i de les al·legacions estimades.
  
Sisé. Autoritzar l'alcalde per a fer les modificacions en el projecte de reparcel·lació aprovat, necessàries per a la correcta inscripció del document en el Registre de la Propietat, una vegada ferm en via administrativa, previ atorgament públic que expresse el seu contingut.
  
Seté. Notificar el present acord als interessats, amb expressió dels recursos que pertoquen.
  
Cosa que es fa pública conforme al que s'establix en l'article 59.4.a) de la Llei 6/1994, Reguladora de l'Activitat Urbanística.
  
Contra el present acord es pot interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos.
  
Tot això, d'acord amb el que s'establix en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció atorgada per la Llei 4/1999 i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. També es podran utilitzar, no obstant això, altres recursos si s'estimara oportú.